[image: image1.png]



Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/239/2013
	                           Bucureşti, 26.06.2013 

                          PL x. 240/2013


RAPORT 

asupra proiectului de Lege pentru aprobarea Ordonanţei de urgenţă a Guvernului pentru modificarea şi completarea Ordonanţei de urgenţă a Guvernului nr. 11/2012 privind stabilirea unor măsuri pentru eliberarea benzilor de frecvenţe radio 830-862 MHz, 1747,5-1785 MHz, 1842,5-1880 MHz şi 2500-2690 MHz, precum şi pentru aprobarea unor măsuri în domeniul financiar-bugetar


1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului pentru modificarea şi completarea Ordonanţei de urgenţă a Guvernului nr. 11/2012 privind stabilirea unor măsuri pentru eliberarea benzilor de frecvenţe radio 830-862 MHz, 1747,5-1785 MHz, 1842,5-1880 MHz şi 2500-2690 MHz, precum şi pentru aprobarea unor măsuri în domeniul financiar-bugetar,  trimis cu adresa nr. PL.x. 240 din 26 iunie 2013 şi înregistrat cu nr. 32/239 din 26.06.2013. 

Proiectul de lege are ca obiect de reglementare aprobarea ordonanţei de urgenţă prin care se propune asigurarea fondurilor necesare demarării procesului de achiziţie a 12 avioane multirol, creându-se astfel condiţiile legale şi bugetare pentru demararea programului „Avion multirol al Forţelor Aeriene”.

2.  Consiliul Legislativ, cu nr. 585/19.06.2013, a avizat favorabil acest proiect de lege.
3 Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
5.  Senatul a aprobat acest proiect de lege în şedinţa din 25 iunie 2013. 
6.  La lucrările Comisiei au fost prezenţi 22 deputaţi din totalul de 24 de membri.
7. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei au participat în calitate de invitaţi domnul secretar de stat Vasile Costea, şeful Departamentului pentru Relaţia cu Parlamentul, informare publică şi creşterea calităţii vieţii din cadrul Ministerului Apărării Naţionale şi domnul gl. mr. ing. dr. Adrian Cătălin Moraru, locţiitorul Departamentului pentru Armamente din acelaşi minister. 

În urma dezbaterilor, în şedinţa din 26 iunie a.c., membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative în forma adoptată de Senat. 

	Vicepreşedinte,

Costică CANACHEU



